《古藤花馆访东坡僦居故址》
清代·蒋敦复

老去君恩赐草莱，买田阳羡尚徘徊。三春破梦神仙骨，万里投荒宰相才。

明月琼楼何处问，朝云瘴海未归来。高原酹酒呼千载，大树西风满劫灰。

作者简介：（1808—1867）清江苏宝山人，原名尔锷，字纯甫，号剑人。诸生。少时一度出家为僧，名铁岸，一称妙尘。曾以策干杨秀清，后又作诗献曾国藩。识英语。后在上海为人佣书。有《啸古堂集》等。